《次韵周秀实监丞嘉仲府判叔侄贻王元渤舍人二首诗中见反且恨不与奕棋之会 其一》
宋代·刘一止

不踏清门晓鼓朝，山林真乐在朋曹。乌衣贤胄风流远，赤壁诸朋气义高。

底事裁诗多态度，也应索酒甚粗豪。残年我独棋中影，从此天刑傥遂逃。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。